Document ID: 32000D0045

32000D0045
L 016/74
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 17 декември 1999 година
за установяване на екологични критерии за присъждане на знака за екомаркировка на Общността за перални машини
(нотифицирано под номер С(1999) 4650)
(текст от значение за ЕИП)
(2000/45/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 880/92 на Съвета от 23 март 1992 г. относно схема на Общността за присъждане на екомаркировка (1), и по-специално член 5, параграф 1, втора алинея от него,
(1)
като има предвид, че член 5, параграф 1, първа алинея от Регламент (ЕИО) № 880/92 предвижда условията за присъждане на знака за екомаркировка на Общността да бъдат определяни по продуктови групи;
(2)
като има предвид, че член 10, параграф 2 от Регламент (ЕИО) № 880/92 предвижда екологичните показатели на даден продукт да се определят според специфичните критерии, приложими за продуктовите групи;
(3)
като има предвид, че с Решение 96/461/ЕИО (2) Комисията установи екологични критерии за присъждане на екомаркировка на Общността за перални машини, които съгласно член 3 от него са валидни до 30 юни 1999 г.;
(4)
като има предвид, че се налага приемането на ново решение за установяване на екологичните критерии за настоящата продуктова група;
(5)
като има предвид, че съгласно член 6 от Регламент (ЕИО) № 880/92 Комисията извърши консултации с основните заинтересовани групи в рамките на консултационен форум;
(6)
като има предвид, че мерките, предвидени в настоящето решение, са в съответствие с становището на Комитета, учреден по член 7 от Регламент (ЕИО) № 880/92,
ПРИЕ НАСТОЯЩОТО РЕШЕНИЕ:
Член 1
Продуктовата група „перални машини“ (наричана по-долу „продуктовата група“ означава:
битови перални машини, с горно и предно зареждане, с изключение на пералните машини с отделни отделения за пране и центрофугиране, и на комбинираните перални сушилни машини.
Член 2
Екологичните показатели и пригодността за употреба на продуктите се оценяват по отношение на критериите, определени в приложението.
Член 3
Дефиницията на продуктова група и отнасящите се за нея критерии са валидни от датата на нотифициране на настоящото решение до 1 декември 2002 г. В случай че ново решение, установяващо дефиниция на продуктовата група и отнасящите се за нея критерии, не бъде прието до 1 декември 2002, този срок на валидност изтича или на 1 декември 2003 г., или на датата на приемане на новото решение, ако тази дата предхожда 1 декември 2003 г.
Член 4
Кодът на тази продуктова група, използван за административни цели, е 001.
Член 5
Адресати на настоящата директива са държавите-членки.
Съставено в Брюксел на 17 декември 1999 година.

Labels: 7
3
1
20